ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ Ո Ւ Մ

2018 թվականի \_\_\_\_\_\_\_\_\_\_ N\_\_ \_\_\_-Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՄԱՐՏԻ 19-Ի N 596-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

----------------------------------------------------------------------—————————————

Հիմք ընդունելով «Նորմատիվ իրավական ակտերի մասին» ՀՀ օրենքի 34-րդ հոդվածի 1-ին մասը՝ Հայաստանի Հանրապետության կառավարությունը **որոշում է.**

1. Հայաստանի Հանրապետության կառավարության 2015 թվականի մարտի 19-ի «Հայաստանի Հանրապետությունում կառուցապատման նպատակով թույլտվությունների և այլ փաստաթղթերի տրամադրման կարգը հաստատելու և Հայաստանի Հանրապետության կառավարության մի շարք որոշումներ ուժը կորցրած ճանաչելու մասին» N 596-Ն որոշման N 1 հավելվածում կատարել հետևյալ փոփոխությունները`

1) հավելվածի ամբողջ տեքստում «քաղաքաշինական պետական տեսչություն», «քաղաքաշինական տեսչություն» բառերը և դրանց հոլովաձևերը փոխարինել «Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմին» բառերով` դրա համապատասխան հոլովաձևերով.

2) 17-րդ կետում՝ հանել «Հայաստանի Հանրապետության քաղաքաշինության նախարարության աշխատակազմի» բառերը․

3) 134-րդ կետում՝ «Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեն» բառերը փոխարինել «Հայաստանի Հանրապետության անշարժ գույքի կադաստրի կոմիտեն» բառերով․

4) 147-րդ կետում՝ «Հայաստանի Հանրապետության արտակարգ իրավիճակների նախարարության համապատասխան բնագավառի» բառերը փոխարինել «հրդեհային և տեխնիկական անվտանգության բնագավառում վերահսկողություն իրականացնող տեսչական մարմնի համապատասխան» բառերով.

5) 175-րդ կետում` հանել «Հայաստանի Հանրապետության արտակարգ իրավիճակների նախարարության համապատասխան բնագավառի» բառերը, իսկ «պետական» բառը փոխարինել «տեսչական» բառով:

1. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՄԱՐՏԻ 19-Ի N 596-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ (ԱՅՍՈՒՀԵՏ` ՆԱԽԱԳԻԾ) ԸՆԴՈՒՆՄԱՆ**

**1. Անհրաժեշտությունը.**

Նախագծի մշակումը պայմանավորված է նոր տեսչական մարմնի ստեղծմամբ և քաղաքաշինական պետական տեսչության լուծարմամբ:

**2. Ընթացիկ իրավիճակը և խնդիրները.**

Գործող որոշման մեջ որպես համապատասխան բնագավառը վերահսկող մարմին նշված է քաղաքաշինական պետական տեսչությունը, մինչդեռ «Պետական կառավարման համակարգի մասին» ՀՀ օրենքի 4-րդ հոդվածի 2-րդ մասի 11-րդ կետով ստեղծվել է նոր տեսչական մարմին` Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմինը, իսկ ՀՀ կառավարության 2018 թվականի հունիսի 11-ի N 730-Լ որոշմամբ հաստատվել է այդ մարմնի կանոնադրությունն ու կառուցվածքը:

Հաշվի առնելով վերոգրյալը` նախագծով սահմանվել է մարմնի նոր անվանումը։

**3. Տվյալ բնագավառում իրականացվող քաղաքականությունը.**

ՀՀ կառավարությունը որդեգրել է նոր քաղաքականություն` վեահսկողական անկախ և թափանցիկ մարմինների ստեղծումը ՀՀ կառավարության ենթակայությամբ` քաղաքականության մշակման և վերահսկողության իրականացման գործառույթների տարանջատմամբ:

**4. Կարգավորման նպատակը և բնույթը.**

Նախագծով առաջարկվում է քաղաքաշինական պետական տեսչությանը նախկինում վերապահված լիազորությունները վերապահել նոր ստեղծված տեսչական մարմնին։

**5. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ վարչապետի աշխատակազմի Տեսչական մարմինների աշխատանքների համակարգման գրասենյակի կողմից:

**6. Ակնկալվող արդյունքը.**

Նախագծի ընդունմամբ ենթաօրենսդրական ակտը կհամապատասխանեցվի օրենքին:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՄԱՐՏԻ 19-Ի N 596-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ (ԱՅՍՈՒՀԵՏ` ՆԱԽԱԳԻԾ) ԸՆԴՈՒՆՄԱՆ**

1. **Այլ իրավական ակտերում փոփոխությունների և/կամ լրացումների անհրաժեշտությունը**.

Նախագծի ընդունման դեպքում այլ իրավական ակտերում փոփոխությունների անհրաժեշտություն չկա:

1. **Միջազգային պայմանագրերով ստանձնած պարտավորությունների հետ համապատասխանությունը.**

Համապատասխանում է:

1. **Այլ տեղեկություններ (եթե այդպիսիք առկա են)**

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՄԱՐՏԻ 19-Ի N 596-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ (ԱՅՍՈՒՀԵՏ` ՆԱԽԱԳԻԾ) ԸՆԴՈՒՆՄԱՆ** **ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Նախագիծը ՀՀ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների էական ավելացման կամ նվազեցման չի հանգեցնում: